paragraph_text: Francuska Gvajana je prekomorski departman Francuske te nije članica FIFA-e iako nosi njen kod GYF. Budući da se zemlja ne nalazi u FIFA zajednici, Francuska Gvajana se ne može natjecati u kvalifikacijama za Svjetsko nogometno prvenstvo. S druge strane, Francuska Gvajana se kao i Gvajana i Surinam fizički nalaze u Južnoj Americi ali su njihove reprezentacije članice sjevernoameričkog kontinentalnog saveza CONCACAF. Zbog toga se te reprezentacije mogu natjecati u kvalifikacijama za sudjelovanje na kontinentalnom CONCACAF Zlatnom kupu. Vezano uz Francusku Gvajanu, postoji pravilo da na Zlatnom kupu za njenu reprezentaciju mogu igrati igrači koji posljednjih pet godina nisu nastupali za Francusku. To pravilo vrijedi i za reprezentacije Martiniquea i Gvadalupe.